แม่น้ำแม่กลองที่จังหวัดราชบุรีมีระเบิดจริงหรือไม่
จริง แม่น้ำแม่กลองที่จังหวัดราชบุรี บริเวณใต้สะพานจุฬาลงกรณ์ และสะพานธนะรัชต์ มีระเบิดสมัยสงครามโลกครั้งที่ 2 จมอยู่ใต้แม่น้ำจำนวน 7 ลูก เป็นระเบิดของประเทศอังกฤษ ที่ถูกทิ้งโดยเครื่องบินฝ่ายสัมพันธมิตร สมัยสงครามโลกครั้งที่ 2 เพื่อตัดเส้นทางการเดินทางของกองทัพญี่ปุ่น สำหรับลูกระเบิด ขนาดของลูกระเบิด 1,000 ปอนด์และมีสภาพพร้อมที่จะระเบิดได้ ซึ่งปัจจุบันได้มีการผูกทุ่นลอยที่พบระเบิด หากคุณเดินทางด้วยเรือ ขอแนะนำไม่เข้าใกล้บริเวณจุดผูกทุ่นลอยที่พบระเบิด เพื่อความปลอดภัยของคุณเอง